त्याहार पर्ब दे मकाबले घट्ट सामूहक हुन्दे न पर अनंद ते खुशी दा भाव इंदे च बने दा रौंह्‌दा ऐ। डॉ० प्रियतम कृष्ण कौल दे शब्दें च-“त्यहारें दे विशे देवी-देवताएं, पितरें दी खुशी, ब्याह्‌ता जीवनै गी ज्यादा अनंदपूर्ण बनाने दी कामना आस्तै कीते जाने आले बक्ख-बक्ख आचार, मास रितु दे मताबक जीवन दा उपजोग, पबित्तर स्थानें ते देवताएं दी व्यक्तिगत ते सामूहक जातरां न। केई प्रकार दे पकवान बनाना त्यहारें दी बशेशता ऐ। त्यहारें द्वारा लोक-जीवन दी अभिव्यक्ति होंदी ऐ। एह् त्यहार साढ़ी एकता दे प्रतीक बी होंदे न। त्यहारें गी मनाने कन्नै लोक-मानस सुख-शांति मसूस करदा ऐ।”